biswa921/hiwiki-latest-pages-articles-raw huggingface dataset:
प्राकृतिक गैस

300px|right|thumb|प्राकृतिक गैस का विश्व के विभिन्न देशों में उत्पादन

प्राकृतिक गैस (Natural gas) कई गैसों का मिश्रण है जिसमें मुख्यतः मिथेन होती है तथा ०-२०% तक अन्य उच्च हाइड्रोकार्बन (जैसे इथेन) गैसें होती हैं। प्राकृतिक गैस ईंधन का प्रमुख स्रोत है। यह अन्य जीवाश्म ईंधनों के साथ पायी जाती है।

यह करोडों वर्ष पुर्व धरती के अन्दर जमें हुये मरे हुये जीवो के सडे गले पदार्थ से बनती है। यह गैसीय अवस्था मे पाइ जाती है। सामान्यत यह मेथेन, एथेन, प्रोपेन, ब्युटेन, पेन्टेन का मिश्रण है, जिसमे मिथेन ८० से ९० % तक पायी जाति है। इसके अतिरिक्त कुच अशुद्धियाँ भी पायी जाती है, जैसे सल्फर, जल वास्प, आदि होते है।
दिल्ली की बस यातायात व्यवस्था विश्व की सबसे बड़ी  सी.एन.जी से चलने वाली यातायात व्यवस्था बन गई हैं।

 उपयोग 
 खाद निर्माण में
 विद्युत बनाने में 
 
 नगर गैस वितरण में
 घरेलु गैस उपयोग में
 वाहनों के ईंधन के रूप में
 कारखानों में ईंधन के रूप में
 अनुसंधान में 
सबसे अधिक प्राकृतिक गैस दो तंत्र के द्वारा बनाई गई है।
१- biogenic जैव जनित
२- thermogenic ऊष्मा जनित
Biogenic गैस दलदल, bogs, landfills और उथले तलछट में methanogenic जीवों के द्वारा बनाई गई है। thermogenic गैस पृथ्वी में गहरी, अधिक से अधिक तापमान और दबाव में दफन जैविक सामग्री से बनाया जाता है।
इससे पहले प्राकृतिक गैस ईंधन के रूप में इस्तेमाल किया जा सकता है, यह मीथेन की तुलना में लगभग सभी अन्य सामग्री को हटाने के (process) प्रसंस्करण से गुजरना चाहिए। उस प्रसंस्करण के द्वारा एटैन, प्रोपेन, butanes, pentanes और उच्च आण्विक वजन हाइड्रोकार्बन, तात्विक सल्फर, कार्बन डाइऑक्साइड, जल वाष्प और कभी कभी हीलियम और नाइट्रोजन जैसे उत्पादो को हटाते है।
प्राकृतिक गैस को अक्सर अनौपचारिक रूप से बस गैस के रूप में जाना जाता है, खासकर जब तेल या कोयले जैसे अन्य ऊर्जा स्रोतों का जिक्र हो तो।
प्राकृतिक गैस
19 वीं सदी में, प्राकृतिक गैस आमतौर पर तेल उत्पादन का प्रतिफल के रूप में प्राप्त हुई थी, क्योकी यह उससे छोटे, हल्के गैस कार्बन श्रृंखला के समाधान से बाहर आती है जैसे कार्बन डाइऑक्साइड, सोडा की एक बोतल खोलने पर दबाव मे कमी से बाहर आ जाती है। परन्तु अवांछित प्राकृतिक गैस का सक्रिय तेल क्षेत्र में निपटान एक समस्या थी, क्योंकि वहाँ सोता (gas source well) के पास प्राकृतिक गैस के लिए बाजार नहीं था तो यहाँ गेस लगभग बेकार थी, क्योंकि इसे अंत उपयोगकर्ता के लिए पहुंचाने मे कोइ आर्थिक फायदा नही था। 19 वीं सदी और 20 वीं सदी में, इस तरह के अवांछित गैस आमतौर पर तेल क्षेत्रों में जला दिया गया था। आज, तेल निष्कर्षण के साथ जुड़े अवांछित गैस (या एक बाजार के बिना 'असहाय' गैस) अक्सर 'इंजेक्शन' कुओं के साथ जलाशय (reservior) मे वापस भेजी जा रही है, जो अन्य कुओं से निकासी की दर में वृद्धि कर सकते हैं repressurize. एक उच्च प्राकृतिक गैस की मांग (जैसे अमेरिका के रूप में में) के क्षेत्रों में, पाइपलाइनों का निर्माण कर रहे हैं। जो कि कुए wellsite से अंत उपभोक्ता तक गैस चाल (gas pipeline) से भेजी जाती है।

 इन्हें भी देखें 
 तेल एवं प्राकृतिक गैस निगम लिमिटेड (ONGC)

 बाहरी कड़ियाँ 
 CERA - collection of market and industry reports
 DOE/EIA EIA Natural Gas Weekly Update - current NG prices and market analysis
 Natural Gas Media- Natural Gas News and Analysis for Investment and Trading

*
श्रेणी:इँधन गैस
श्रेणी:गैसें
अर्धचालक प्रयोगशाला, चंडीगढ़

अर्धचालक प्रयोगशाला या 'सेमीकंडक्टर लेबोरेटरी' (एससीएल) भारत सरकार के अंतरिक्ष विभाग के अन्तर्गत एक संस्था है जिसका मुख्य उद्देश्य अर्धचालक प्रक्रिया से संबंधित क्षेत्र में, सेमी-कंडक्टर प्रौद्योगिकी, सूक्ष्म इलेक्ट्रॉनिक्स यांत्रिकीय प्रणाली को सहायता, प्रौन्नति, मार्गदर्शन और समन्वयता के साथ अनुसंधान एवं विकास करना है। इसको पूर्व में सेमीकंडक्टर कॉम्प्लेक्स लिमिटेड के नाम से जाना जाता था। इसकी स्थापना 1983 में की गई थी।
 
एससीएल ने अपने गृह अनुसंधान एवं विकास के तहत 3 माइक्रॉन, 2 माइक्रॉन, 1.2 माइक्रॉन एवं 0.8 माइक्रॉन सीमॉस प्रौद्योगिकी के साथ-साथ विशिष्ट प्रौद्योगिकी जैसे कि (ईईपीआरओएम) ईपीरोम एवं युग्मित युक्त युक्तियों (सीसीडी) का विकास किया है। एससीएल ने कर्इं वर्षों तक बहुआयामी परिपथों का विकास और आपूर्ति की है। जिसमें से बहुतायत में विशिष्ट किस्म के एकीकृत परिपथों, (एसिक्स) जिन्हें उच्च विश्वसनीयता एवं औद्योगिक उपयोग हेतु तैयार किया गया।

 अवधारणा 
 माइक्रोइलेक्ट्रॉनिक्स के क्षेत्र में देश में अनुसंधान एवं विकास को मजबूत आधार प्रदान करना।
 युक्तियों के तीक्ष्ण कटान प्रौद्योगिकी की अभिकल्पना एवं विकास।
 बहुआयामी परिपथों/सूक्ष्म इलेक्ट्रॉनिक्स यांत्रिकीय प्रणालियों पर आधारित प्रणालियों एवं उपप्रणालियों का विनिर्माण।
 एससीएल को देश में माइक्रोइलेक्ट्रॉनिक्स की विशिष्टता के केन्द्र के रूप में बदलना।
 
 बाहरी कड़ियाँ 
 अर्धचालक प्रयोगशाला का जालस्थल (DVW-TTYogesh फाँट में)

श्रेणी:चंडीगढ़
श्रेणी:भारत सरकार के संस्थान
केशव सीताराम ठाकरे

अंगूठाकार|केशव सीताराम ठाकरे
प्रबोधनकार केशव सीताराम ठाकरे (१७ सितम्बर १८८५ - २० नवम्बर १९७३) एक सत्यशोधक आंदोलन के चोटी के समाज सुधारक और प्रभावी लेखक थे। शिव सेना प्रमुख बालासाहेब ठाकरे उनके पुत्र थे .

उनका कर्तृत्व और प्रतिभा अनेकानेक रंगों में पुष्पित-पल्लवित हुई। विचारवंत, नेता, लेखक, पत्रकार, संपादक, प्रकाशक, वक्ता, धर्म सुधारक, समाज सुधारक, इतिहास संशोधक, नाटककार, सिनेमा पटकथा संवाद लेखक, अभिनेता, संगीतज्ञ, आंदोलनकारी, शिक्षक, भाषाविद, लघु उद्योजक, फोटोग्राफर, टाइपिस्ट, चित्रकार जैसे दर्जनों विशेषण अर्पित करने के बावजूद उनका व्यक्तित्व एक दशांगुल ऊंचा ही रहेगा। उन्होंने खजूर की तरह ऊंचा होने की बजाय वटवृक्ष की तरह अपने व्यक्तित्व को विस्तृत किया। मानो एक ही व्यक्ति ने सौ लोगों का आयुष्यमान जीने का पुरुषार्थ किया हो।

कृतियाँ
प्रबबोधनकार द्वारा रचित महत्वपूर्ण ग्रन्थ निम्नलिखित हैं-

 कृति  प्रकार  ऊठ मऱ्हाठ्या ऊठ  लेखसंग्रह कुमारिकांचे शाप  वैचारिक कोदंडाचा टणत्कार  इतिहास शोध खरा ब्राह्मण  नाटक ग्रामण्याचा साद्यंत इतिहास  इतिहास शोध जुन्या आठवणी  ललित  टाकलेले पोर  नाटक दगलबाज  वैचारिक देवळाचा धर्म आणि धर्माची देवळे  वैचारिक देवांची परिषद  वैचारिक प्रतापसिंह छत्रपती आणि रंगो बापूजी  इतिहास शोध भिक्षुकशाहीचे बंड  इतिहास शोध रंगो बापूजी चरित्र पं. रमाबाई सरस्वती  चरित्र वक्‍तृत्वशास्त्र  माहितीपर संगीत विधिनिषेध  नाटक शनिमाहात्म्य  वैचारिक शेतकऱ्यांचे स्वराज्य  वैचारिक श्री. संत गाडगेबाबा  चरित्र संगीत सीताशुद्धी  नाटक  हिंदू जनांचा ऱ्हास आणि अध:पात  अनुवाद

सन्दर्भ

 बाहरी कड़ियाँ 
 प्रबोधनकार केशव सीताराम ठाकरे
 कौन थे प्रबोधनकार?
 बाल ठाकरे के पिता की कहानी बयां करेगी वेबसाइट (दैनिक जागरण)
 राज ठाकरे के दादा देवास में पढ़े थे (वेबदुनिया)

ठाकरे, केशव सीताराम
ठाकरे, केशव सीताराम
सरस्वती वंदना मंत्र

सरस्वती वंदना मंत्र एक अत्यंत महत्त्वपूर्ण हिंदू मंत्र है जिसका पठन विद्या, बुद्धि और ज्ञान की प्राप्ति के लिए किया जाता है।

मां सरस्वती को विद्या और कला की देवी माना जाता है। भारत में संगीतकारों से लेकर वैज्ञानिकों तक हर कोई ज्ञान-प्राप्ति और मार्गदर्शन के लिए मां सरस्वती देवी से पूजा-प्रार्थना करता है। मां सरस्वती के भक्तगण सौभाग्य-प्राप्ति के लिए हर सुबह सरस्वती वंदना मंत्र का पठन करते हैं। सरस्वती वंदना नियमित पूजा श्लोक का हिस्सा है और सरस्वती मंत्र सरस्वती सूक्त 'ऋग्वेद' में है जो की पूरी तरह से अलग है।

 मंत्र 
या कुन्देन्दुतुषारहारधवला या शुभ्रवस्त्रावृता।या वीणावरदण्डमण्डितकरा या श्वेतपद्मासना॥
या ब्रह्माच्युत शंकरप्रभृतिभिर्देवैः सदा वन्दिता।सा मां पातु सरस्वती भगवती निःशेषजाड्यापहा॥

अर्थ : जो विद्या की देवी भगवती सरस्वती कुन्द के फूल, चंद्रमा, हिमराशि और मोती के हार की तरह धवल वर्ण की हैं और जो श्वेत वस्त्र धारण करती हैं, जिनके हाथ में वीणा-दण्ड शोभायमान है, जिन्होंने श्वेत कमलों पर आसन ग्रहण किया है तथा ब्रह्मा, विष्णु एवं शंकर आदि देवताओं द्वारा जो सदा पूजित हैं, वही संपूर्ण जड़ता और अज्ञान को दूर कर देने वाली मां सरस्वती हमारी रक्षा करें।

 अन्य मन्त्र 
शुक्लां ब्रह्मविचार सार परमाम् आद्यां जगद्व्यापिनीम्।वीणा-पुस्तक-धारिणीमभयदां जाड्यान्धकारापहाम्‌॥
हस्ते स्फटिकमालिकां विदधतीम् पद्मासने संस्थिताम्‌।वन्दे तां परमेश्वरीं भगवतीं बुद्धिप्रदां शारदाम्‌॥

अर्थ : जिनका रूप श्वेत है, जो ब्रह्मविचार की परम तत्व हैं, जो सब संसार में फैले रही हैं, जो हाथों में वीणा और पुस्तक धारण किये रहती हैं, अभय देती हैं, मूर्खतारूपी अन्धकार को दूर करती हैं, हाथ में स्फटिकमणि की माला लिए रहती हैं, कमल के आसन पर विराजमान होती हैं और बुद्धि देनेवाली हैं, उन आद्या परमेश्वरी भगवती सरस्वती की मैं वन्दना करता हूँ ।

 सरस्वति नमस्तुभ्यं वरदे कामरूपिणी
 विद्यारम्भं करिष्यामि सिद्धिर्भवतु में सदा॥
' हे सबकी कामना पूर्ण करने वाली माता सरस्वती, आपको नमस्कार करता हूँ।
 मैं अपनी विद्या ग्रहण करना आरम्भ कर रहा हूँ , मुझे इस कार्य में सिद्धि मिले।

 ''या देवी सर्वभूतेषु विद्यारूपेण संस्थिता नमस्तस्यै नमस्तस्यै नमस्तस्यै नमो नमः॥

सन्दर्भ

इन्हें भी देखें
सरस्वती
विद्या
ज्ञान
वसन्त पंचमी
हिन्दू देवी-देवता

श्रेणी:स्त्रोत्र
सत्यमेव जयते

thumb|भारत का राष्ट्रीय चिह्न
सत्यमेव जयते (संस्कृत विस्तृत रूप: सत्यम् एव जयते) भारत का राष्ट्रीय आदर्श वाक्य है। इसका अर्थ है : सत्य ही जीतता है / सत्य की ही जीत होती है। यह भारत के राष्ट्रीय प्रतीक के नीचे देवनागरी लिपि में अंकित है। 'सत्यमेव जयते' मूलतः मुण्डक-उपनिषद का सर्वज्ञात मंत्र ३.१.६ है। पूर्ण मंत्र इस प्रकार है:

 सत्यमेव जयते नानृतं सत्येन पन्था विततो देवयानः।
 येनाक्रमंत्यृषयो ह्याप्तकामो यत्र तत्सत्यस्य परमं निधानम्॥
</blockquote>

अंततः सत्य की ही जय होती है न कि असत्य की। यही वह मार्ग है जिससे होकर आप्तकाम (जिनकी कामनाएं पूर्ण हो चुकी हों) ऋषीगण जीवन के चरम लक्ष्य को प्राप्त करते हैं।.

'सत्यमेव जयते' को राष्ट्रपटल पर लाने और उसका प्रचार करने में मदन मोहन मालवीय (विशेषतः कांग्रेस के सभापति के रूप में उनके द्वितीय कार्यकाल (१९१८) में) की महत्वपूर्ण भूमिका रही।

 सन्दर्भ 

इन्हें भी देखें
सत्यं शिवं सुन्दरम्
सत्य
सत्

श्रेणी:ध्येय
श्रेणी:संस्कृत शब्द
श्रेणी:राष्ट्रीय ध्येय
श्रेणी:भारत के राष्ट्रीय प्रतीक
विश्व अर्थव्यवस्था

विश्व अर्थव्यवस्था या वैश्विक अर्थव्य्वस्था (global economy) से प्रायः विश्व के सम्पूर्ण देशों की अर्थव्यवस्था पर आधारित अर्थव्यवस्था का बोध होता है। इस प्रकार वैश्विक अर्थव्य्वस्था को 'विश्व समाज' की अर्थव्य्वस्था कह सकते हैं जबकि राष्ट्रीय अर्थव्य्वस्थाएँ 'स्थानीय अर्थव्यवस्थाएं' कहलायेंगी।
center|600px|thumb|

विश्व की प्रमुख अर्थव्यवस्थाएँ
सकल घरेलू उत्पाद (जीडीपी) तथा वैश्विक आर्थिक विकास में हिस्सेदारी के अनुसार विश्व की २५ सबसे बड़ी अर्थव्यवस्थाएँ ये हैं-

 GDP (नॉमिनल) के आधार पर २५ सबसे बड़ी अर्थव्यवस्थाएँ  और उनकी अधिकतम जीडीपी (मिलियन US$ में)  IMF GDP (Nominal) Data (April 2018) GDP (PPP) के आधार पर २५ सबसे बड़ी अर्थव्यवस्थाएँ  और उनकी अधिकतम जीडीपी (मिलियन US$ में)  IMF GDP (PPP) Data (April 2018) रैंक  देश  मान(USD$)  किस वर्ष में अधिकतम—विश्व87,504,5672018120,412,8702018—19,669,7432018214,092,514201836,203,213201244,211,635201853,075,538200762,937,32120085|3,5800,000201882,613,859201192,402,0622008102,297,1252013111,842,6272013121,693,2462018131,642,7652008141,566,5332012151,314,3902014161,074,966201817950,328201318945,327201819756,350201420741,688201821642,464201522614,190201823613,295201824600,771201825577,2142011 रैंक  देश  मान(USD$)  किस वर्ष में अधिकतम—World134,981,0372018125,238,5632018—21,998,4682018220,412,8702018310,385,432201845,619,492201854,373,951201864,168,884201873,492,208201883,388,962201893,028,5662018102,960,2512018112,571,6802018122,399,8252018132,320,6412018142,138,2422018151,864,1052018161,847,0812018171,844,7512018181,749,4282018191,312,5342018201,310,5732018211,292,7452018221,234,8622018231,193,1122018241,168,3992018251,141,2102018

सकल घरेलू उत्पाद (नाममात्र) के अनुसार विश्व की २० सबसे बड़ी अर्थव्यवस्थाएँ
निम्नलिखित सारणी अंतरराष्ट्रीय मुद्रा कोष के अनुसार है।

रैंक19801985199019952000202020102015202012345678910Rank19801985199019952000200520102015202011121314151617181920

सन्दर्भ

 बाहरी कड़ियाँ 
 IMF - World Economic Outlook
 UN DESA - World Economy publications
 CIA - The World Factbook -- World
 Career Education for a Global Economy
 BBC News Special Report - Global Economy
 Guardian Special Report - Global Economy

श्रेणी:अर्थव्यवस्था
श्रेणी:विश्व अर्थव्यवस्था
बुनाई (निटिंग)

right|thumb|300px|बुनाई
धागा या सूत से कपड़ा बनाने या ऊन से स्वेटर आदि बनाने को निटिंग (knitting) कहते है। निटिंग में एक के बाद एक फंदे (लूप) लगाकर की जाती है। पुरानी पंक्ति के फंदों से नये फंदे निकालकर नयी पंक्ति तैयार की जाती है। सक्रिय फंदों को एक सलाई के सहारे बिगड़ने से रोके रखा जाता है और जब इनसे होकर नये फंदे लगा दिये जाते हैं तो सलाई निकाल ली जाती है। इसी प्रक्रिया से अन्ततः कपड़ा बन जाता है। निटिंग हाथ से की जाती है और मशीन से भी की जाती है। हाथ से निटिंग के अनेकानेक शैलियाँ एवं विधियाँ हैं।

 बाहरी कड़ियाँ 
 बुनाई डिजाइन कुछ हट के
  Relationship between yarn weight and knitting gauge.
 US and UK Conversion Chart Shows US and UK conversion charts, relationship to needle size and typical usage.

श्रेणी:हस्तकला
श्रेणी:शिल्पकारी
बुनाई (वीविंग)

right|thumb|300px|सबसे सरल बुनाई
right|thumb|300px|ताना और बाना (वार्प तथा वेफ्ट)
right|thumb|300px|प्रागैतिहासिक बुनाई की कुछ पद्धतियाँ

बुनाई (weaving) वस्त्र बुनाई की वह विधि है जिसमें ताना एवं बाना नामक दो भिन्न तथा परस्पर लम्बवत धागों का समूह को आपस में गूंथकर वस्त्र बनाया जाता है। बुनाई के अलावा भी कई विधियों से वस्त्र बनाये जाते हैं, जैसे- निटिंग (knitting), लेस बनाना (lace making), फेल्टिंग (felting), तथा ब्रेडिंग या प्लेटिंग (braiding or plaiting)। ताना (warp) वह है जो लम्बाई की दिशा में लगता है तथा बाना (weft or filling) वह है जो चौढ़ाई की दिशा में लगता है। ताना और बाना को विभिन्न तरीकों से परस्पर गुंथा जा सकता है। वस्त्र के गुणधर्म इससे ही निर्धारित होते हैं कि ताना और बाना को किस प्रकार परस्पर बुना गया है।

वस्त्र प्रायः करघा (लूम) पर बुना जाता है। करघा तानों को अपनी जगह पर बनाए रखता है और बानों को उनमें से होकर बुना जाता है। ताना और बाना के उपयोग से बुनाई का काम करघा के अतिरिक्त दूसरी विधियों द्वारा भी किया जा सकता है, जैसे- मेज पर बुनाई, बैक-स्ट्रैप, आदि।

बुनाई से निर्मित अधिकांश वस्त्र मुख्यतया तीन प्रकार की बुनाई में से किसी एक विधि से बनते हैं-
सादा बुनाई, सतिन बुनाई (satin weave) तथा ट्विल (twill)। 

भारत में कोरी,बलाई, मोमिन,जुलाहे,खत्री,साली प्रमुख बुनकर जातियां है जिन्होंने बुनाई कला का विकास किया ।

 इन्हें भी देखें
कताई
सिलाई
सूचीग्रथन (knitting)

 बाहरी कड़ियाँ 
 Encyclopædia Britannica 1911 – Weaving
 Resource collection
 Card Weaving
 Oriental rug weaving

श्रेणी:वस्त्र
*
एंडेमोल

एंडेमोल (Endemol), नीदरलैंड की एक अंतरराष्ट्रीय निर्माण और वितरण कंपनी है, जिसकी सहायक कंपनियां और संयुक्त उद्यम 23 देशों में फैले हैं जिनमें यूनाइटेड किंगडम, संयुक्त राज्य अमेरिका, फ्रांस, मैक्सिको, स्पेन, इटली, जर्मनी, ब्राजील, चिली, अर्जेंटीना, डोमिनिकन गणराज्य, पोलैंड, पुर्तगाल, रूस, भारत, दक्षिण अफ्रीका, लेबनान, मोरक्को, फिलीपींस, बेल्जियम, तुर्की और ऑस्ट्रेलिया शामिल हैं। एंडेमोल का नियंत्रण इटली की सबसे बड़ी मीडिया कंपनी, मीडियासेट और इसके सह संस्थापक जॉन डी मोल के हाथ में है।

 सन्दर्भ 
 
 बाहरी कड़ियाँ
मध्य प्रदेश राज्य ओपेन स्कूल, भोपाल

मध्य प्रदेश राज्य ओपेन स्कूल, भोपाल 'सबके लिये शिक्षा' के लक्ष्य को प्राप्त करने के लिये मध्य प्रदेश सरकार की पहल है। यह संस्था अगस्त १९९५ से स्वायत्तशासी संस्था के रूप में कार्य कर रही है।

 परिचय 
म.प्र. राज्य ओपन स्कूल द्वारा शिक्षा की वैकल्पिक व्यवस्था अत्यधिक लचीली मुक्त शिक्षा के माध्यम से की जाती है। छात्रों को कक्षा दसवीं तथा बारहवीं की इस लचीली शिक्षा के माध्यम से शिक्षित होने के कई अवसर लगातार उपलब्ध कराए जाते हैं। प्रदेश के सभी जिलों में स्थापित अध्ययन केन्द्रों के माध्यम से वर्ष भर खुला प्रवेश नीति के अन्तर्गत वर्ष में 2 बार जनवरी-अप्रैल (चार माह) तथा जुलाई-अक्टूबर (चार माह) प्रवेश दिया जाता है। इन सत्रों में प्रवेशित छात्रों की परीक्षाएं क्रमशः माह नवम्बर तथा माह मई में आयोजित की जाती हैं। म.प्र. राज्य ओपन स्कूल द्वारा संचालित, प्रदेश में एकमात्र इस अनूठी योजनान्तर्गत प्रवेशित छात्र को 5 वर्षों के अन्तराल में 9 परीक्षा अवसर उपलब्ध कराए जाते हैं। जिसमें वह अपनी योग्यतानुसार एक वर्ष में अथवा एक-एक करके अधिकतम 9 अवसरों में परीक्षा पास कर सकता है। छात्र के उत्तीर्ण विषयों का संकलन तब तक किया जाता है जब तक कि वह पूरे 5 विषयों को परीक्षा पास नहीं कर लेता। छात्र को 5 विषयों की परीक्षा उत्तीर्ण करने के बाद अंकसूची तथा प्रमाण पत्र दिए जाते ह

 संचालित कार्यक्रम 	
 माध्यमिक शिक्षा कार्यक्रम
	
 उच्चतर माध्यमिक शिक्षा कार्यक्रम

 अंशतः क्रेडिट योजना
	
 क्रेडिट योजना (अंकों का स्थानान्तरण)

 अंक/श्रेणी सुधार कार्यक्रम

 अध्ययन प्रक्रिया 
मुद्रित स्व-अध्ययन सामग्री: अध्ययन सामग्री शिक्षार्थियों के स्वतः अध्ययन में सहायता के लिये विशेष रूप से तैयार की गई है। ये साधारण पाठ्य-पुस्तकें नहीं हैं और न ही पत्राचार पाठ्यक्रम के अंतर्गत भेजे जाने वाले पाठों से इनकी तुलना की जा सकती है। यह पुस्तकें राष्ट्रीय मुक्त विद्यालयी संस्थान, नई दिल्ली से मँगवाई जाती हैं। बाजार में उपलब्ध नहीं रहती हैं। ये पुस्तकें अध्ययन केन्द्रों पर दर्ज छात्र संख्यानुसार प्रेषित की जाती हैं। पाठ्य पुस्तकें हिन्दी भाषा में उपलब्ध कराई जाएंगी।

 शिक्षा एवं परीक्षा का माध्यम 
म.प्र. राज्य ओपन स्कूल के तहत प्रवेश प्राप्त छात्र केवल हिन्दी भाषा के माध्यम से ही अध्ययन करके परीक्षा दे सकते हैं। 

अतिरिक्त समय -
दृष्टिहीन छात्रों को परीक्षा हेतु निर्धारित सामान्य समय (3 घंटे) के अतिरिक्त एक घंटा अधिक समय दिये जाने की सुविधा है।

 इन्हें भी देखें 
 राष्ट्रीय मुक्त विद्यालयी शिक्षा संस्थान

 बाहरी कड़ियाँ 
 म.प्र. राज्य ओपन स्कूल, भोपाल का जालघर (कृतिदेव-१० फॉण्ट में)

श्रेणी:मुक्त शिक्षा
श्रेणी:शिक्षा पारिभाषिकी
ओसौनी

right|thumb|250px|उत्तराखण्ड में धान ओसाती हुई एक स्त्री
right|thumb|300px|चीन में सन् १६३४ में प्रचलित ओसाई मशीन
ओसौनी (Wind winnowing) प्राचीन काल से प्रचलित एक कृषि कार्य है जिसके द्वारा भूसे से अनाज को अलग किया जाता है। ओसौनी के द्वारा भंदारित अनाज से कीड़ों आदि को भी दूर किया जाता है। इस क्रिया में भूसा एवं दानों का मिश्रण तेज हवा में धीरे-धीरे गिरने के लिये छोड़ दिया जाता है। इससे भारी अनाज आदि उसी स्थान पर नीचे गिरते हैं जबकि भूसा आदि हल्के पदार्थ दूर उड़ जाते हैं।

तेज हवा के लिये प्राकृतिक हवा (विंड) का सहारा लिया जा सकता है या कृत्रिम तरीकों (जैसे मशीन द्वारा चालित पंखी) से गतिशील हवा प्राप्त की जा सकती है। पहले दो व्यक्ति एक चादर को हवा में चलाते थे जिससे गतिशील हवा प्राप्त होती थी और उसी के सामने गेहूँ या अन्य अनाज को ओसाया (गिराया) जाता था।

श्रेणी:कृषि
करावली

कन्नड़ क्षेत्र (टुलु:ಕರಾವಳಿ) या करावली क्षेत्र कर्नाटक राज्य के तीन तटीय जिलों, दक्षिण कन्नड़, उडुपी एवं उत्तर कन्नड़ को मिलाकर कहा जाता है। यह कोंकण तटरेखा का दक्षिणी भाग बनाता है। इस क्षेत्र की उत्तर से दक्षिण लंबाई ३०० कि.मी तक और चौड़ाई ३० से ११० कि.मी तक जाती है। क्षेत्र में बहती हवा के साथ झूलते हुए चीड़ के वृक्ष दृश्य होते हैं। 

 नामकरण 
250px|thumb|right|भगवान परशुराम जल के देवता वरुण को आदेश देते हुए कि सागर का जल पीछे हट जाये और कोंकण के लिये स्थान दे।
एक मिथक के अनुसार भगवान विष्णु के अवतार परशुराम ने इस स्थान को सागर में अपना परशु फेंककर उससे खाली करवाया था। सागर उस क्षेत्र तक हट गया जहां उनका परशु गिरा था। इस कारण से इसे परशुराम क्षेत्र भि कहा जाता है।

 इन्हें भी देखें 

 उत्तर कन्नड़
 दक्षिण कन्नड़

 सन्दर्भ 

 
 

 बाहरी कड़ियाँ 

 यक्षगण
 करावली उत्सव

श्रेणी:कर्नाटक के क्षेत्र
विमला शक्तिपीठ

thumb|१५०px|right|विमला देवी
विमला शक्तिपीठ ओडिशा राज्य के पुरी शहर के जगन्नाथ मन्दिर मे मोह्जुद है। यह शक्तिपीठ बहुत प्राचीन मनि जाति है। देवी विमला शक्ति स्वरुपिणि है जो जगन्नाथ जी को निवेदन किया गया नैवेद्य सब्से पहले ग्रहण करती है। उस्के वाद हि सब लोगोमे प्रसाद महाप्रसाद के रूप मैं बंट जाता है। देवी के मन्दिर मे शरद ऋतु मे दुर्गा पुजन का त्योहार मनया जाता है जो कि महालया के ७ दिन पहलेवालि अष्टमी से गुप्त नवरत्रि के रूप मैं होके महालया के बाद प्रकट नवरत्रि के रूप नवमी तक होति है। इसको षोडश दिनात्मक या १६ दिन चलनेवाली शारदिय उत्सव कह्ते है जो कि पुरे भारत मे विरल है। देवी विमला और याजपुर नगर में स्थित विरजा एक हि शक्ति मानि जाति है। विरजा देवी के मन्दिर से विमला देवी के मन्दिर तक का पुरा स्थान विरजमण्डल के रूप मैं मानि जाति है।
 आधार 
 विमला शक्तिपीठ
 विमला और विरजा देवीयां उत्कल कि शाक्ति है
 जगन्नाथ मन्दिर का असलि रहस्य
मड़ाई

right|thumb|300px|पशुओं से चलने वाला मढ़ाई यंत्र
मड़ाई या 'दंवरी' या दौंरी (threshing) कृषि की वह प्रक्रिया है जिसमें कटी फसल की फलियों से दाने को विमुक्त किया जाता है। यह कटाई एवं ओसौनी के बीच की प्रक्रिया है। इस क्रिया में कटी फसल को किसी प्रकार इतना झकझोरा जाता है कि उसके पके दाने अलग हो जांय।

पहले कटी फसल को किसी सख्त तल के ऊपर बिखेर कर बैल अथवा घोड़ों को वृत्तीय पथ पर उसके ऊपर बार-बार चलाया जाता था जिससे दाने अलग हो जाते थे। आजकल इस कार्य के लिये मशीने भी आ गयीं हैं जिन्हे 'थ्रेशर' कहते हैं। कभी-कभी फसलों को सड़क के ऊपर फैलाकर छोड़ दिया जाता है और उसके ऊपर से आने-जाने वाले विभिन्न गाड़ियों के पहियों से फसल की मड़ाई हो जाती है।

 इन्हें भी देखें 
 मड़ाई यंत्र (थ्रेशर)

श्रेणी:फ़सलें
श्रेणी:कृषि
कटाई

right|thumb|300px|धान की कटाई कर रही एक महिला
कटाई या 'कटनी' (harvesting) वह कृषिकार्य है जिसमें तैयार फसल को खेतों से काटकर एकत्रित किया जाता है। इसके बाद उसकी मड़ाई, ओसौनी एवं भण्डारण किया जाता है।

श्रेणी:कृषि
लज़ान्या

thumb|एक थाली पर रखा लज़ाञा जिसमें पास्ता की लहरदार परत दिखाई दे रही है।

लज़ाञा (बहुवचन लज़ाञे) एक इतालवी पास्ता कैसरोल पकवान है जिसमें एक के बाद एक पास्ता, चीज़, सौस और प्रायः अन्य सामग्रीयों की परतें होती हैं। इतालावी व्यंजनों की विशिष्टता के अनुसार, इसके कई क्षेत्रीय रूप मौजूद हैं। कुछ क्षेत्रों में, विशेष रूप से इटली के दक्षिणी क्षेत्रों में इस्तेमाल किए जाने वाले सॉस के या तो साधारण टमाटर सॉस होने की संभावना होती है या रागु होने की, जबकि अन्य क्षेत्रों में, विशेष रूप से उत्तरी इटली में, बेच्मेल सौस का उपयोग किया जाता है।

यह शब्द पकवान और पास्ता की परत, दोनों के लिए इस्तेमाल किया जाता है। लज़ाञा एकवचन शब्द है, जबकि लज़ाञे इसका बहुवचन है।आस्कऑक्सफोर्ड.कॉम ब्रिटेन में इस पकवान के लिए इसके बहुवचन नाम (लज़ाञे) का ही प्रयोग किया जाता है।

लज़ाञा शब्द, जो मूल रूप से एक खाना पकाने के बर्तन को कहते हैं,लज़ान्या , डिक्शनरी.कॉम अब केवल व्यंजन को ही वर्णित करता है।

 उत्पत्ति 
हालांकि आम तौर पर यह माना जाता है कि इस पकवान की उत्पत्ति इटली में हुई, एक सिद्धांत यह है कि "लाज़ाञा" शब्द यूनानी λάσανα (लासाना) या λάσανον (लासानोन) से आया जिसका अर्थ है "घडोंची या पॉट का स्टैंड", "पेशाबदान". रोम वासियों ने इस शब्द को "लसानाम" के रूप में ग्रहण किया, लैटिन भाषा में जिसका अर्थ होता है "खाना पकाने का बर्तन". इटली के लोग इस शब्द का इस्तेमाल उस बर्तन के लिए करते थे जिसमें लज़ान्या बनता था। बाद में पकवान, परोसे जाने वाली थाली के नाम से जाना जाने लगा।

एक अन्य सिद्धांत के अनुसार यह जताया गया है कि हो सकता है कि लज़ान्या शब्द की उत्पत्ति यूनानी शब्द λάγανον (लागानों) से हुई है, जिसका अर्थ है लच्छों में कटे पास्ता आटे की चपटी परत.एंड्रयू डेल्बी, "प्राचीन विश्व में खाद्य A से Z तक", गूगल किताबें  पर रोउटलेज, 2003."हर कोई खाता है: खाद्य और संस्कृति को समझना", यूजीन न्यूटन एंडरसन, NYU प्रेस, 2005 यह एक दिलचस्प जानकारी है कि ग्रीक में λαγάνα (लगाना) शब्द का प्रयोग अभी भी किया जाता है जिसका अर्थ है एक प्रकार की पतली चपटी अखमीरी ब्रेड.

लाज़ाञा बनाने की विधि को इंग्लैंड में प्रकाशित सबसे पहली पाक पुस्तिका में विशेष रूप से प्रकाशित किया गया था, जिसके परिणामस्वरूप बने एक शहरी कथा के अनुसार यह पकवान ब्रिटिश आइल्स में तैयार किया गया था। रोमन द्वारा "लसानाम" के पहले से ही इस्तेमाल किए जाने के मद्देनज़र, यह दावा संदेहास्पद लगता है।

 इन्हें भी देखें 
 बेक्ड जीटी
 मौसाका - परत वाली यूनानी कैसरोल, जिसमें बैंगन, मांस और एक सफेद सॉस होता है
 टिमबालो - एक इतालवी कैसरोल 
 पासतितसीओ - एक बेक किया हुआ ग्रीक, परत वाली पास्ता पकवान

 सन्दर्भ 

श्रेणी:पास्ता
श्रेणी:चीज़ व्यंजन
श्रेणी:इतालवी व्यंजन
श्रेणी:ग्रीक लोनवर्ड्स
श्रेणी:इतालवी लोनवर्ड्स
दोपहिया ट्रैक्टर

right|thumb|300px|दोपहिया ट्रैक्टर जो दोपहिया ट्राली (ट्रेलर) से जुड़ी है।
दोपहिया ट्रैक्टर अथवा 'पॉवर ट्रिलर' एक कृषि उपकरण है। इसमें केवल दो ही पहिये होते हैं। यह एक छोटा ट्रैक्टर है जिसे चालक पैदल चलते हुए पकड़ कर चलाता है। इसका इस्तेमाल छोटे किसानों तथा धान की खेती वाले क्षेत्रों में काफी बढ़ रहा है।

श्रेणी:ट्रैक्टर
बयालुसीमा

बयालुसीमा(कन्नड़ ಬಯಲುಸೀಮೆ) दक्षिण भारत के कर्नाटक राज्य के मालनाड क्षेत्र के पूर्वी ओर के क्षेत्र को कहा जाता है। यह फैला हुआ खुला मैदानी क्षेत्र है जिसमें कुछ टीले मिल जाते हैं। इसमें धारवाड़, बेलगाम, गडग, हवेरी, बीजापुर, बागलकोट, गुलबर्ग, रायचूर, कोप्पल, बेल्लारी, चित्र दुर्ग, देवनगिरी, तुमकुर, हस्सन और मांड्या जिले आते हैं। यह नाम संभवतः कन्नड़ भाषा से व्युत्पन्न है, जिसका अर्थ है समतल भूमि या खुली भूमि, क्योंकि यहां से पड़ोसी क्षेत्रों का निर्बाध दृश्य सुलभ होता है। इसी कारण से इसे कई बार मैदान भी कहा जाता है। बयालसीमा की स्थिति दक्खिन पठार में मालनाड क्षेत्र के पूर्वी ओर पश्चिमी घाट के पूर्वी छोर पर है।

बयालुसीमा के खानपान, बोलियां और शैलियाम भिन्न स्थानों पर बदलते रहते हैं।

thumb|left|200px|बयालसीमा की स्थिति दक्खिन पठार में मालनाड क्षेत्र के पूर्वी ओर पश्चिमी घाट के पूर्वी छोर पर है। 

श्रेणी:कर्नाटक के क्षेत्र
लोमाटिया तस्मानिका

लोमाटिया तस्मानिका या किंग्स लोमाटिया, प्रोटेसी कुल की एक तस्मानियाई जड़ी है। इसके पौधे के पत्ते चमकदार हरे होते है और यह गुलाबी फूल उत्पन्न करता है परंतु, यह कोई फल अथवा बीज उत्पादित नहीं करता। माना जाता है कि जंगल में किंग्स लोमाटिया की मात्र एक ही जीवित बस्ती बची है। 

लोमाटिया तस्मानिका इसलिए असाधारण है क्योंकि इसके शेष बचे सभी पौधे आनुवंशिक रूप से एक समान हैं। इसमें अगुणित गुणसूत्रों के तीन समुच्च्य होते हैं (3x = त्रिगुणित) इसलिए यह अनुर्वर या बंध्य है, यह दोबारा तभी उगता है जब इसकी कोई शाखा भूमि पर गिरकर अपनी स्वयं की मूल (जड़) पैदा कर लेती है। 

हालांकि सभी पौधे तकनीकी रूप से अलग होते हैं क्योंकि प्रत्येक का अपना स्वयं का मूल तंत्र होता है, लेकिन सामूहिक रूप यह किसी सबसे अधिक समय से जीवित पौधे के कृंतक हैं। प्रत्येक पौधे का जीवनकाल लगभग 300 वर्ष है, लेकिन हो सकता है कि पौधा अपने कृंतक, कम से कम पिछले 43600 वर्ष से पैदा कर रहा हो (संभवतः135000 साल से)। यह अनुमान जीवाश्मीकृत पत्तियों की रेडियोकार्बन डेटिंग पर आधारित है जो 8.5 किमी की दूरी पर पाई गयीं थी। जीवाश्मीकृत अवशेष और समकालीन पौधे की कोशिका संरचना और आकार भी समान हैं, जो इंगित करता है कि दोनों पौधे त्रिगुणित हैं और इसीलिए त्रिगुणता की अत्यंत दुर्लभ घटना के चलते कृंतक उत्पन्न करते हैं। 

 सन्दर्भ 
 
 बाहरी कड़ियाँ
बापूदेव शास्त्री

right|thumb|450px|बापूदेव शास्त्री (हाथ में ग्लोब लिए हुए) वाराणसी के 'क्वींस कॉलेज' में पढ़ाते हुए (१८७०)
महामहोपाध्याय पंडित बापूदेव शास्त्री (१ नवम्बर १८२१-१९००) काशी संस्कृत कालेज के ज्योतिष के मुख्य अध्यापक थे। वे प्रथम ब्राह्मण (पण्डित) थे जो भारतीय एवं पाश्चात्य खगोलिकी दोनो के प्रोफेसर बने। ये प्रयाग तथा कलकत्ता विश्वविद्यालयों के परिषद तथा आयरलैंड और ग्रेट ब्रिटेन की रॉयल सोसायटी के सम्मानित सदस्य थे। इन्हें महामहोपाध्याय की उपाधि मिली थी। 

 जीवन परिचय 
बापूदेव शास्त्री (नृसिंह) का जन्म शक सं 1743 में महाराष्ट्र के अहमदनगर में गोदावरी नदी के किनारे 'टोंके' नामक गाँव में एक ब्राह्मण परिवार में हुआ था। उनकी आरम्भिक शिक्षा नागपुर के मराठी विद्यालय में हुई जहाँ उन्होने अंकगणित एवं बीजगणित की शिक्षा पाई। धुंदिराज मिश्र से उन्होने बीजगणित (ग्रन्थ) तथा लीलावती ग्रन्थ सीखी। उनकी प्रतिभा से प्रभावित होकर ब्रिटिश राजनीतिक एजेण्ट लैंसलॉट विल्किंसन ने सिहोर के संस्कृत विद्यालय में उनका नामांकन करा दिया जहाँ उन्होने सिद्धान्तशिरोमणि, युक्लिडीय ज्यामिति तथा यूरोपीय विज्ञान की शिक्षा पाई। पण्डित सेवाराम और स्वयं विल्किंसन उनके शिक्षक थे। सन् १८४२ में शास्त्री जी राजकीय संस्कृत महाविद्यालय वाराणसी में नियुक्त हुए जहाँ वे रेखागणित पढ़ाने लगे।

उन्होने भास्कराचार्य के सिद्धान्तशिरोमणि का अनुवाद किया और इसे बनारस में १८९१ में प्रकाशित किया। विल्किंसन के साथ मिलकर उन्होने 'सूर्यसिद्धान्त ऑर ऐन ऐन्सिएन्ट सिस्टेम ऑफ एस्ट्रोनॉमी' नामक ग्रन्थ रचा जो सूर्यसिद्धान्त का अंग्रेजी अनुवाद है। इनका दृक्सिद्ध पंचांग आज भी वाराणसेय संस्कृत विश्वविद्यालय से प्रकाशित होता है।

 कृतियाँ 
इनके ग्रंथ हैं : 
 रेखागणित प्रथमाध्याय,
 त्रिकोणमिति,
 प्राचीन ज्योतिषाचार्याशयवर्णन,
 सायनवाद,
 तत्वविवेकपरीक्षा,
 मानमंदिरस्थ यंत्रवर्णन,
 अंकगणित,
 बीजगणित।

 इन्हें भी देखें 
 सुधाकर द्विवेदी

 बाहरी कड़ियाँ 
 An Astromoner Ahead Of His Time 

श्रेणी:भारतीय गणितज्ञ
श्रेणी:ज्योतिषी
श्रेणी:भारतीय खगोलविद
श्रेणी:वाराणसी
वैज्ञानिक क्रांति

left|thumb|300px|न्यूटन के दूरदर्शी की प्रतिकृति। वैज्ञानिक क्रान्ति के समय प्रेक्षण और आंकड़ों पर आधारित विज्ञान पर बल दिया गया। प्रेक्षणों के लिये नयी तकनीकें विकसित की गयीं। दूरदर्शी, ऐसी ही एक तकनीक थी।
वैज्ञानिक क्रांति उस समयावधि को इंगित करती है जब भौतिकी, खगोलशास्त्र, जीवविज्ञान, मानव शरीररचना, रसायन विज्ञान एवं अन्य विज्ञानों की प्रगति ने पुराने सिद्धन्तों को अस्वीकर कर दिया। इस प्रकार आधुनिक विज्ञान की नींव पड़ी। वैज्ञानिक क्रान्ति की धारणा को मानने वालों का विचार है कि यूरोप के पुनर्जागरण का अन्तिम काल से वैज्ञानिक क्रांति आरम्भ हुई और १८वीं शताब्दी के अन्तिम चरण तक चली। इस प्रकार वैज्ञानिक क्रान्ति ने यूरोपीय ज्ञानोदय को प्रभावित किया।

किन्तु सातत्य सिद्धान्त में विश्वास करने वाले बहुत से लोगों का विश्वास है कि इस प्रकार की कोई क्रान्ति नहीं हुई बल्कि प्राचीन और मध्य काल से वैज्ञानिक विकास की जो धारा चली थी वही अपनी सहज गति से आगे बढती रही।

 इन्हें भी देखें 
 औद्योगिक क्रांति
 संचार क्रांति
 कम्प्यूटर क्रांति
 वाणिज्यिक क्रांति

श्रेणी:विज्ञान का इतिहास
श्रेणी:वैज्ञानिक क्रांति
शिवपुरी बाबा

शिवपुरी बाबा हिन्दू धर्म के एक सन्त थे। गोविंदानंद भारती जो शिवपुरी बाबा के रूप में भी जाने जाते हैं, एक हिंदू संत और एक परिव्राजक संन्यासी हैं  जिन्होंने विश्व को  'स्वधर्म'  का पाठ पढ़ाया है, जो कि जीवन जीने का  एक  प्राचीन तरीका है। वह दुनिया का चक्कर लगाने वाले सबसे पहले  केरलवाले  है और उन्होंने मलयाली मैगलन नाम अर्जित किया।

श्रेणी:हिन्दू धर्म
तार रज्जु

300px|right|thumb|इस्पात का लचकदार रस्सा 
इस्पात का लचकदार रस्सा जो इंजीनियरी के विभिन्न प्रयोजनों, जैसे भारी बोझों को उठाने, रेलवे के मार्ग के रस्से, गाइओं (guys), उत्तोलक, संवाहक, केवल मार्ग, झूला पुलों में मुख्या वाहक तार और पूर्वप्रतिबलित कंक्रीट में केबल के रूप में प्रयुक्त होता है। इस्पात के अनेक तारों के संयोग से तारसूत्र (Strand) और अनेक तारसूत्रों को मिलाकर एक केबल बनता है। तारसूत्र के तार और केबल में लगे तारसूत्रों को कभी-कभी एक दूसरे के समांतर रखकर और एकत्रित करके एक इकाई में ऐंठ दिया जाता है1 इस प्रकार तारों को ऐंठकर तारसूत्र और तारसूत्रों को ऐंठकर केबल बनाया जाता है। जब तारों को एक दिशा में ऐंठकर तारसूत्र बनाया जाता हैं और तारसूत्रों को विपरीत दिशा में ऐंठकर केबल बनाया जाता है तब इसे नियमित ले (Lay) कहते हैं। जब तारसूत्रों को उसी दिशा में ऐंठा जाता है जिसमें उनमें लगे तार ऐंठे होते हैं तब यह लांग ले (Lang lay) रस्सा कहा जाता है। 6 X 17 नियमित ले रस्सा उसको कहते हैं जिसमें छ: ऐसे तरसूत्र हों जिनके केंद्र षड्भुज के कोणों पर हों और प्रत्येक तारसूत्र में 17 तारे हों। नियमित ले के रस्सों के कुचले जाने और विकृत होने की संभावना कम होती है क्योंकि लांग ले रस्से घिसाव रोकने में अधिक समर्थ होते हैं। प्रत्येक तार और तारसूत्र को गठित करने से पूर्व उसे अंतिम सर्पिल आकार देने के लिये पूर्वनिर्मित कर लिया जाता है ताकि तारों और तारसूत्रों की सीधा होने की स्वाभाविक प्रवृत्ति का निवारण हो जाए।

झूला पुलों के समान महत्वपूर्ण केबल के कार्यों में केबल पर उसकी अंतिम शक्ति के आधे के बराबर पूर्वनिश्चित बोझ लटकाते हैं ताकि उसका संरचनात्क तनाव दूर हो जाय। यह भार बहुत अधिक समय तक बना रहने दिया जाता है और तब हटा दिया जाता है। ऐसी पूर्वक्रिया का पुलों के लटकते हुए केबल तथा ऊर्ध्वाधर रेडियो स्तंभों पर लगे गाई तारसूत्रों (guy strands) के स्थापन में विशेष महत्व है।

यद्यपि तारों की आपेक्षिक दृढ़ता उपयोग के अनुसार परिवर्तनशील होती है, तथापि साधारणत: यह कहा जा सकता है कि केबल में लगे तारों में कार्बन की मात्रा लगभग .06 % से .08 % होती है, जिससे उसकी चरम दृढ़ता लगभग 100 टन प्रति वर्ग इंच या इससे अधिक होती है और उनका न्यूनतम खिंचाव 8 इंच निर्दिष्ट माप की लंबाई (gauge length) पर लगभग 2 से 4 प्रतिशत होता है।

ऋतुओं के द्वारा प्रभावित होनेवाले केबलों की रक्षा बहुधा जस्ते की कलई चढ़ाकर की जाती है। कलई करने के लिये तारों को हलके अम्ल में डालकर सफाई की जाती है। तब इसे पिघले हुए शुद्ध जस्ते में (जस्ता 99.75) प्रतिशत शुद्धता का जिसमें लोहे की मात्रा 0.03 प्रतिशत से अधिक न हो डालते हैं, इससे इस पर जस्ते की परत चढ़ जाती है। जो इस्पात के संक्षारण को रोकती है। जस्ते की तह का चिपकना जस्ते और इस्पात के सीधे रासायनिक संयोग पर निर्भर है।

 बाहरी कड़ियाँ 
 Wire rope and reels calculator
 Modern history of wire rope
 U.S. Navy Technical Manual for Wire and Fiber Rope
 Roebling Introduction to Wire Rope

रज्जु, तार
रज्जु, तार
श्रेणी:यान्त्रिकी
वर्गमूल

300px|right|thumb|संख्या के साथ उसके वर्गमूल का आलेख
गणित में किसी संख्या x का वर्गमूल (square root () या ) वह संख्या (r) होती है जिसका वर्ग करने पर x प्राप्त होता है; अर्थात् यदि r‍‍2 = x हो तो r को x का वर्गमूल कहते हैं।

उदाहरण-
 १०० का वर्गमूल १० है क्योंकि १०२ = १००
 १६ का वर्गमूल ४ है क्योंकि ४२ = १६
 (क२ + ख२ + २ क ख) का वर्गमूल (क+ख) है क्योंकि (क+ख)२ = (क२ + ख२ + २ क ख) 

 कुछ संख्यायों के वर्गमूल
+ वर्ग और वर्गमूल संख्या  वर्गमूल   संख्या  वर्गमूल 1  1  121  11 4  2  144  12 9  3  169  13 16  4  196  14 25  5  225  15 36  6  256  16 49  7  289  17 64  8  324  18 81  9  361  19 100  10  400  20

 गुण 

  जहाँ .

  जहाँ .

 , अर्थात वर्गमूल फलन, बढ़ते ही जाने वाला (strictly increasing) फलन है।

  किसी भी वास्तविक संख्या  के लिए सत्य है।

 इसके विपरीत  केवल अऋणात्मक   के लिए सत्य है।

इतिहास 
प्राचीन भारत में कम से कम शुल्बसूत्र के समय से ही वर्ग एवं वर्गमूल के सैद्धान्तिक एवं व्यावहारिक पक्षों का ज्ञान था। शुल्ब सूत्रों की रचना ८०० ईसापूर्व से ५०० ईसापूर्व तक बतायी जाती है किन्तु ये इससे भी बहुत पुराने हो सकते हैं। बौधायन का शुल्बसूत्र में २ और ३ के वर्गमूल का बहुत ही शुद्ध मान निकालने की विधि दी गयी है।Joseph, ch.8. आर्यभट ने आर्यभटीय के खण्ड २.४ में अनेकों अंकों वाली संख्याओं के वर्गमूल निकालने की विधि दी है ।

समिश्र संख्या का प्रधान वर्गमूल 

तो z का प्रधान वर्गमूल निम्नलिखित ढंग से परिभाषित किया जाता है:

इसे त्रिकोणमितीय फलन के रूप में भी अभिव्यक्त कर सकते हैं-

सन्दर्भ

इन्हें भी देखें
वर्ग
घनमूल
वर्गमूल निकालने की विधियाँ

 बाहरी कड़ियाँ 
 Algorithms, implementations, and more - Paul Hsieh's square roots webpage
 How to manually find a square root

श्रेणी:प्रारम्भिक गणित
घनमूल

right|thumb|288px| के लिये y =  का आलेख। ध्यान दीजिये कि यह आलेख मूलबिन्दु के सापेक्ष सममित है क्योंकि यह एक विषम फलन है। x = 0 पर इस आलेख की स्पर्शरेखा उर्ध्वाधर (vertical) है।
गणित में किसी संख्या x का घनमूल (cube root) वह संख्या होती है जिसका घन (cube) x के बराबर हो। अर्थात यदि य का घनमूल घ हो तो घ.घ.घ=य होगा। उदाहरण के लिये ८ का घनमूल २ है और १००० का घनमूल १० है।

घनमूल निकालने की संख्यात्मक विधियाँ (Numerical methods)
न्यूटन की विधि एक पुनरावृत्तिमूलक विधि (iterative method) है जिसका उपयोग घनमूल निकालने के लिये भी कर सकते हैं। इस विधि का उपयोग करते हुए a का घनमूल निकालने के लिये निम्नलिखित पुनरावृत्तिमूलक अल्गोरिद्म प्रयोग कर सकते हैं-

हैली की विधि (Halley's method) उपरोक्त पर ही आधारित है किन्तु अधिक तेजी से अभिसरित (कन्वर्ज) होती है, किन्तु इसमें गुणा की संक्रिया अधिक करनी पड़ती है।

 बाहरी कड़ियाँ 
 Cube root calculator reduces any number to simplest radical form
 Computing the Cube Root, K. Turkowski, Apple Technical Report #KT-32, 1998. Includes C source code.
 घनमूलम् (गणिताभ्यास)

श्रेणी:प्रारम्भिक बीजगणित
ओलिवर एंड कंपनी

ओलिवर एंड कंपनी () 1988 की एक अमेरिकी एनीमेटेड फिल्म है।

 सन्दर्भ 

बाहरी कड़ियाँ
 
 
 
 
 
 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
श्रेणी:डिज़्नी फ़िल्में
जन्म के समय वजन

thumb|आगा तौला में शिशु का वजन
जब बच्चा जन्म लेता है उस समय उसका जो वजन होता है उसको जन्म के समय का वजन बोलते है। यह बच्चे के जन्म के समय का वजन और गर्भावस्था के समय फंड्स की ऊंचाई मापने से भी पता चलता है उससे प्रत्यक्ष संलग्न है। बच्चा जब सही/पर्याप्त समय में जन्म लेता है उस समय उसका जो वजन है उस को पर्याप्त वजन उम्र कहते है। जन्म अगर नियत समय से नीचे या ऊपर होता है तो उसका विकास असामान्य दर से होता है, जो अक्सर गर्भावस्था के समय आई हुई तकलीफ से बच्चे पर अथवा उसकी माँ पर ख़राब असर डालता है। 

यह अध्ययन किया गया है और उसमें सफलता भी मिली है, जो बताता है की जन्म के समय के वजन और जीवन की आखिरी स्थिति के बीच में घनिष्ठ सम्बन्ध है, जिस के अन्दर मधुमेह, मोटापा, तम्बाकू, धूम्रपान और सहजज्ञान शामिल है।

 निर्धारको 
जन्म के समय के वजन के AGA के बाहर असंख्य कारण है जो माता पिता के द्वारा प्रभावित होते है, जो नीचे दिए हुए है।
 आनुवांशिकता
 गर्भावस्था के दौरान विशेष रूप से माँ का स्वास्थ
 पर्यावरण जोखिम, जिसके अन्दर पुराना धूम्रपान, जो की माँ कर रही हो.
 माता पिता की आर्थिक स्थिति की समीक्षा पर 2010 एक अध्ययन के निष्कर्षों के अनुसार, यह एक चिंता की बाबत है, जो की एक निर्धारिक रूप से बनी हुई है।
 अन्य कारकों, जैसे की, कई जन्मों, जहां प्रत्येक बच्चा aga के बहार होता है, या तो एक से अधिक की बाहर जाने की संभावना है,

 शर्ते 
सम्बद्ध शर्तों में शामिल हैं:

 गर्भ वय के लिए बड़े हो
 गर्भ वय के लिए छोटे हो

 वयस्क जीवन पर असर 
व्यक्ति के जन्म के समय के वजन का उस की भविष्य की जिन्दगी पर क्या असर है, ये जानने के लिए बहुत अध्ययन किया गया है। जिस के अन्दर मोटापा, मधुमेह और समय सूज के ऊपर किए सिद्धांत भी शामिल है।

 मोटापा 
जो बच्चा गर्भ वय के बड़ा या छोटा होता है (अथवा दोनों में से एक) तो उस के जीवन में मोटापे का खतरा बढ़ जाता है।

GH चिकित्सा की एक निश्चित खुराक कुछ हद यक दुबला शरीर द्रव्यमान (LBM) को पकड़ लेती है। हालांकि GH-इलाज विषयों में कुछ प्रतिशत शारीर से चर्बी घटती है GH चिकित्सा से प्रभावित लोगो में चिकित्सा नहीं लेने वाले लोगों की तुलना मे DEXA से मापी हुई हड्डी के खनिज की घनता ज्यादा मापी गयी है। हालाँकि गर्भ वय से छोटे बच्चे को वो काफी हद तक प्रतिकूल साबित हुआ है। और उस पर काफी चर्चा विचारनिय हो रही है। 

 मधुमेह 
यह माना जाता है की बच्चे जिसका जन्म के समय कम वजन हो, उनको टाईप २ मधुमेह का खतरा ज्यादा रहता है।

 सहजज्ञान 
कुछ अध्ययनों में जन्म के समय का ज्यादा वजन और ज्यादा सहज ज्ञान के बीच में एक सीधा लिंक पाया गया है। 

 जानपदिक रोग-विज्ञान 
thumb|विकलांगता से समायोजित 100.000 निवासियों के अनुसार जन्म के समय कम वजन के लिए वर्ष 2002 में जीवन

 इन्हें भी देखे 
 बार्कर की परिकल्पना
 मोमो (Momo Syndrome) सिंड्रोम
 जन्म के समय कम वजन के कुछ विरोधाभास

 सन्दर्भ 

 बाहरी विकल्प 
 " समझौता IUGR एक माता पिता के लिए पथदर्शक "
 
 " गर्भाशय के अन्दर विकास का प्रतिबंध (IUGR) वर्जीनिया के "पर स्वास्थ्य विश्वविद्यालय, सिस्टम
 
 " शोधकर्ताओं उपलब्धि वजन कम करने के लिए जन्म लिंक कम "
 " Macrosomia भ्रूण प्रबंधन के संदिग्ध "
 " vit डी जुड़े वजन करने के लिए बच्चे को जन्म अप्रैल 2006 "पर बीबीसी, 25 समाचार
 ब्रैडफोर्ड में जन्मे - ब्रैडफ़ोर्ड, ब्रिटेन में शिशु मृत्यु दर और 2006 काउहोट अध्ययन में जन्म के समय वजन कम कारणों
 Intrauterine विकास प्रतिबंध सहायता - IUGR कारकों और समाधान
 

श्रेणी:प्रसूति-विज्ञान
श्रेणी:बाल चिकित्सक
फोड़ा

फोड़ा या फुंसी एक बहुत ही गहरा संक्रमण कूपशोथ (बाल के कूप का संक्रमण) है, यह लगभग हमेशा स्टैफिलोकोकस और यूस नामक जीवाणु के कारण होता है जिससे चमड़ी के ऊपर पूस और मरी हुई कोष से दर्दनाक सूजन होने लगती है। कई अलग-अलग फोड़े जब एक साथ जमा हो जाते हैं, तो उसे नासूर कहा जाता है।

 संकेत तथा लक्षण 
फोड़ा बाल के चारों ओर ऊबड़ लाल, पस से भरा हुआ लम्प होता है जो कोमल, गर्म और बहुत ही पीड़ादायक होता है। यह मटर के आकार से लेकर गोल्फ की गेंद के आकार तक का हो सकता है। जब फ़ोड़ा पक जाता है और उससे पस निकलने के लिए तैयार हो जाता है, तब इसके गांठ के केन्द्र में एक पीला या सफेद बिंदु बन जाता है। इसके गंभीर संक्रमण में रोगी को बुखार का अनुभव हो सकता है, उसकी लसिका में सूजन हो सकती है और उसे थकान भी महसूस होता है। इस आवर्ती फोड़े को जीर्ण फुंसी कहा जाता है।[5] ^ Blume JE, Levine EG, Heymann WR. "बैक्टीरियल बीमारियां (2003). पी. में बोलोग्निया जीएल, जोरिज़्ज़ो जीएल, रापिनी आरपी (संस्करण), त्वचा विज्ञान, 1126. Mosby ISBN 0-323-02409-2.[6] ^ Habif, TP. फुंसी तथा मसा का नैदानिक त्वचाविज्ञान, निदान और उपचार के लिए एक रंग गाइड.: चौथा संस्करण फिलाडेल्फिया, Pa: Mosby इंक, 2004[7] ^ वुल्फ कश्मीर, एट अल धरा 22 जीवाणुज त्वचा में संक्रमण को शामिल. : में है (फित्ज्पेत्रिक) Fitzpatrick रंग एटलस और नैदानिक त्वचाविज्ञान, 5 वीं एड का सार मैक्ग्रा-हिल कंपनी, इंक - 2005

 कारण 
आमतौर पर, यह त्वचा में मौजूद जीवाणु जैसे स्टैफीलोकोसी के कारण होता है। जीवाणु संबंधी उपनिवेशण बाल के रोम से शुरू होता है और इसके कारण सामान्य कोशिका प्रवाह तथा सूजन होने लगता है। इसके अलावा, अफ्रीका में तुम्बु मक्खी के कारण फैलने वाले रोग से मियासिस हो सकता है, जो सामान्य तौर पर त्वचीय फुंसी के साथ होते है। फुंसी रोग के लिए जोखिम कारको में नासिका के अन्दर जीवाणु का जमा होना, मधुमेह, मोटापा, लिम्फोप्रोलाइफलेटिव, केंसर, कुपोषण और रोग प्रतिकारक शक्ति को दबाने वाली दवाइयां आदि शामिल हैं।

 जटिलताएँ 
फोड़े के सबसे आम जटिलताओं में त्वचा में धब्बे और संक्रमण, रीढ़ की हड्डी में संक्रमण, मस्तिष्क में संक्रमण, गुर्दे में संक्रमण, या अन्य अंगों में फोड़ा होने की संभावना शामिल हैं। संक्रमण रक्तधारा (सेप्सिस) में भी फ़ैल सकता है और कभी कभी जीवन के लिए जोखिम का कारण भी बन सकता है।

 उपचार 
सभी फुंसी के ईलाज के लिए उनको ख़ाली करना पड़ता है। ख़ाली करने के लिए एक कपडे को गर्म नमक के पानी से भिगोने पर वह ज्यादा कारगर होता है। फ़ोड़े को धोना और एंटीबायोटिक क्रीम तथा एंटीसेप्टिक चाय के पेड़ के तेल की एक पट्टी से फुंसी को आवरित करते हुए बांधना भी चिकित्सा के लिए लाभदायक होता है। फुंसी को निरिक्षण किए बिना फोडना या निचोड़ना नहीं चाहिए, अन्यथा संक्रमण के फैलने का खतरा हो सकता है।

गंभीर जटिलताओं के कारण जोखिम उत्पन्न कर सकने वाले फुंसी को एक चिकित्सक द्वारा ही छिन्न करके सुखाया जाना चाहिए. इनमें सामान्य से बड़े फोड़े, दो सप्ताहों से ज्यादा समय तक रहे फोड़े तथा चेहरे के मध्य में और रीढ़ की हड्डी के पास होने वाली फुंसिया भी शामिल हैं।

आवर्तक फोड़े या बड़े फोड़े के लिए संवेदनशील क्षेत्र (जैसे की नासिका के आस पास या उस के अन्दर तथा कान के अन्दर) के लिए एंटीबायोटिक उपचार की सलाह दी जाती है।

 इन्हें भी देखें 
 व्रण (अल्सर)
 विद्रधि (Abscess)
 फुंसी रोग के अस्पताल 
 जापानी धब्बेदार बुखार 
 त्वचा संबंधी शर्तो की सूची

 सन्दर्भ 

 बाहरी विकल्प 
 
 फोड़े का वर्णन Medline उर्फ़ फुंसी 
 फोड़े का संभावित वर्णन और उपचार 

श्रेणी:जीवाणु से संबंधित त्वचाजन्य शर्तें
कर्नाटक विधानसभा

कर्नाटक विधानसभा

 संरचना 
कुल सीटें = 224
आरक्षित =

 भवन 
विधान सौध, बंगलौर

= वर्तमान विधानसभा 
=

 इतिहास 
 वर्षवार सूची 

 '''कर्नाटक विधानसभा का इतिहास क्रम  वर्ष  सरकार बनाने वाला दल, सदस्यों की संख्या  विपक्ष, सदस्यों की संख्या  कुल सदस्य  मुख्यमंत्री               

श्रेणी:कर्नाटक की राजनीति
श्रेणी:भारत के राज्यों की विधायिकायें
मयूरशर्मा

225px|right|thumb|तालगुण्ड स्तंभ मयूरशर्मा के जीवन की झलक दिखाता है।
मयूरशर्मा  () (या मयूरवर्मा) (३४५ - ३६५ ई०) कर्नाटक के आधुनिक शिमोगा जिला के तालगुण्डा का वासी था। इसने बनवासी के कदंब वंश की स्थापना की थी। यह वंश ही था जिसने सबसे पहले आधुनिक कर्न्टक की भूमि पर राज्य किया था।Kamath (2001), p30Moraes (1931), pp9-10इस वंश के शासन पूर्व कर्नाटक भुमि पर बाहर का शसन था और तब इस वंश ने स्वतंत्र राज्य बसाया और स्थानीय भाषा कन्नड़ को राजभाशा के रूप में अपनाया। कन्नड़ भााषा के प्राचीनतम शिलालेख व अभिलेख इसी वंश के मिलते हैं।Ramesh (1984), p2, pp10-11

 सन्दर्भ 

 George M. Moraes (1931), The Kadamba Kula, A History of Ancient and Medieval Karnataka, Asian Educational Services, New Delhi, Madras, 1990 ISBN 81-206-0595-0
 Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 
 K.V. Ramesh, Chalukyas of Vatapi, 1984, Agam Kala Prakashan, Delhi ISBN 3987-10333

 बाहरी कड़ियाँ 

 कदम्ब ऑफ बनवासी, डॉ ज्योत्सना कामत
 हिस्ट्री ऑफ कर्नाटक, डॉ॰आर्थिकेज

श्रेणी:३४५ जन्म
श्रेणी:३६५ मृत्यु
श्रेणी:कदंब
श्रेणी:भारतीय शासक
श्रेणी:हिन्दू शासक
श्रेणी:शिमोगा के लोग
बनवासी, कर्नाटक

अंगूठाकार|मधुकेश्वर मंदिर के परिसर के दक्षिण की ओर एक छोटे से कक्ष में मौजूद पत्थर का नक्काशीदार बिस्तर-पत्थर
बनवासी  () कर्नाटक राज्य के उत्तर कन्नड़ जिला में एक मंदिरों वाला कस्बा है। इसकी सीमा शिवमोगा जिला से लगती है।

 इतिहास 
बनवासी कर्नाटक राज्य का प्राचीनतम शहर है। यह मधुकेशवर मंदिर के निकट से बढ़ता गया है। यह मंदिर ९वीं शताब्दी में बना था और भगवान शिव को समर्पित है। the supreme God in Shaivism, a major branch of Hinduism.

हाल ही में यहाम एक ५वीं शताब्दी का सिक्का भि मिला है जिस पर कन्नड़ लिपि में लिख है। यह अब तक मिली प्राचीनतम मुद्रा है। पुरातत्त्व विभाग के अनुसार इससे सिद्ध होता है कि बनवासी में ५वीं शताब्दी की टकसाल थी। 

 दीर्घा 

 सन्दर्भ 

 बाहरी कड़ियाँ 

 Banavasi Rural Holiday
 Banavasi- 'Kadambothsav'

 Ancient City of Banavasi
 5th century copper coin discovered at Banavasi
 Bouncing off to Banavasi

श्रेणी:कदंब
श्रेणी:कर्नाटक में हिन्दू मंदिर
श्रेणी:भारत की पूर्व राजधानियां
षट्खण्डागम

षट्खण्डागम (अर्थ = छ: भागों वाला धर्मग्रंथ ; प्राकृत में : 'छक्खंडागम') दिगम्बर जैन संप्रदाय का सर्वोच्च और सबसे प्राचीन पवित्र धर्मग्रंथ है। दिगंबर परंपरा के अनुसार मूल धर्मवैधानिक शास्त्र महावीर भगवान के निर्वाण के कुछ शताब्दियों के बाद ही लुप्त हो गये थे। अतः, षट्खण्डागम को आगम का दर्जा दिया गया है और इसे सबसे श्रद्धेय माना गया है। दिगम्बरों के लिए षट्खण्डागम की महत्ता का अनुमान इस बात से लगाया जा सकता है, कि जिस दिन षट्खण्डागम पर धवला टीका को पूरा किया गया था, उस दिन को 'श्रुत पंचमी' के रूप में मनाया जाता है।

 उत्पत्ति 
ऐसा कहा जाता कि षट्खण्डागम दिगम्बर साधु आचार्य धरसेन के द्वारा दिए गए आगम के मौखिक उपदेशों पर आधारित है। मान्यता अनुसार, शास्त्रों के घटते ज्ञान से चिंतित होकर उन्होंने दो साधुओं, आचार्य पुष्पदंत और आचार्य भूतबलि को अपने आश्रयस्थल, गिरनार पर्वत, गुजरात में स्थित चंद्र गुफा, में बुलाया। आचार्य धरसेन ने वृहद मूल पवित्र जैन ज्ञान में से उन्होंने दोनो मुनियों को याद ज्ञान संप्रेषित किया। उन्होंने आगम के पाँचवें और बारहवें अंगों के कुछ भागों का भी ज्ञान दिया। यह सारा ज्ञान दोनों साधुओं द्वारा सूत्रों के रूप में लिपिबद्ध कर लिया गया। आचार्य पुष्पदंत ने शुरुवात के १७७ सूत्र लिखे और आचार्य भूतबलि ने बाकी सूत्र लिखे। कुल लगभग ६००० सूत्र लिखे गये।

 विषय वस्तु 
षट्खण्डागम‎, जैसा की नाम से ज्ञात होता है, छह भागों में विभाजित शास्त्र है। छह भाग हैं-

१. जीवस्थान

२. क्षुद्रकबन्ध

३. बन्धस्वामित्व

४. वेदना

५. वर्गणा

६. महाबन्ध

प्रथम तीन भाग कर्म दर्शन की व्याख्या आत्मा के दृष्टिकोण से करते हैं, जो की बंधन का कारक है एवं अंतिम तीन भाग कर्म की प्रकृति और सीमाओं की चर्चा करते हैं।

षट्खण्डागम में गणित
षट्खण्डागम में समुच्चय (सेट) का कांसेप्ट आया है। विभिन्न समुच्चयों पर (log2) के फलनों से संक्रिया (ऑपरेशन) इसमें देखने को मिलता है।

 इन्हें भी देखें 
 आगम (जैन)
 धवला टीका - षट्खण्डागम के प्रथम पाँच खण्ड की टीका
 महाधवला - षट्खण्डागम के छठे खण्ड की टीका

 बाहरी कड़ियाँ 
 षट्खण्डागम-परिशीलन (गूगल पुस्तक ; पं बालचंद्र शास्त्री)
 धवला का गणितशास्त्र

श्रेणी:जैन ग्रंथ
मूल (संख्या का)

thumb|right|250px|घातांक फलन तथा मूलांक फलन
यदि संख्या b पर n घात लगाने पर a प्राप्त होता है तो संख्या b संख्या a का nवाँ मूल (n-th root) कहलाती है।

.

उदाहरण के लिये 2, 16 का 4था मूल है क्योंकि 24 = 16 .

 बाहरी कड़ियाँ 
 principal nth root calculator reduces any number to principal nth root, shows simplest radical form

श्रेणी:प्रारम्भिक बीजगणित
घातांक

किसी संख्या पर घात लगाना या घातांकन (Exponentiation या Involution, इनवॉल्यूशन) एक गणितीय संक्रिया है जिसमें किसी संख्या को लगातार अपने से दो या अधिक बार गुणा किया जाता है। जितने बार गुणा किया जाता है, वह उस संख्या का 'घात' कहलाता है। घात को संख्या के ऊपर दाहिनी ओर थोड़ा हटाकर लिखा जाता है; इस प्रकार 3^4 = 81।  घातक्रिया में दो संख्याएँ उपयोग की जाती हैं- आधार (बेस) a एवं घातांक (exponent) n. जब n धन पूर्णांक होता है तो घातांकन a का स्वयं से बार-बार गुणन को दर्शाता है। 

घात-संकेत के आविष्कार के पहले युनानी लोग द्वितीयघात को चतुष्कोण संख्या अथवा घात कहते थे। डायोफ़ैंटस ने २७५ ई. के लगभग तृतीय घात को 'घन' कहा, चतुर्थ घात को 'घातघात' और पंचमधात को 'घातधन', इत्यादि। इस नामावली में घातों को जोड़ने का नियम बरता गया है। 

घात क्रिया मूलक्रिया (root finding) का विलोम है। मूल क्रिया में संख्या का कोई मूल (जैसे वर्गमूल) ज्ञात किया जाता है।

घातक्रिया के नियम
 

 

 

इन्हीं को इस तरह भी कह सकते हैं-

 
 
 
 
 

ध्यान दें कि , 

उदाहरण के लिए, ,  तथा 

 इन्हें भी देखें 
 मूल (संख्या का)
 लघुगणक

 बाहरी कड़ियाँ 
 sci.math FAQ: What is 00?
 Laws of Exponents with derivation and examples

श्रेणी:घातांक
हरात्मक माध्य

हरात्मक माध्य (harmonic mean) गणित में प्रयुक्त अनेकों माध्यों में से एक है। जब दरों का माध्य निकालना हो तो हरात्मक माध्य उपयुक्त होता हैं।

धनात्मक वास्तविक संख्याओं x1, x2, ..., xn > 0 का हरात्मक माध्य H निम्नाकित प्रकार से परिभाषित किया जाता है-

अर्थात, दी हुई संख्याओं का हरात्मक माध्य उन संख्याओं के व्युत्क्रम संख्याओं (रेसिप्रोकल्स) के समान्तर माध्य के व्युत्क्रम के बराबर होता है। हरात्मक माध्य के उपयोग :- 1. औसत गति की गणना करने के लिए 2. मूल्य आदि का औसत ज्ञात करने के लिए 3. चलन वेग की गणना करने के लिए

 गुण 
हरात्मक माध्य गुणोत्तर माध्य और समान्तर माध्य से छोटा होता है | इन तीनो माध्यो को कुछ इस प्रकार भी दर्शाया जा सकता है - 

thumb|0 <α <5 और 0 <β <5] के लिए बीटा वितरण के लिए हार्मोनिक माध्य
 
thumb|(मीन - हार्मोनिकमेन) बीटा वितरण के लिए अल्फा और बीटा बनाम 0 से 2
 
thumb|बीटा वितरण के लिए हार्मोनिक मीन बैंगनी = एच ( एक्स), पीला = एच (1-एक्स), छोटे मूल्य अल्फा और बीटा सामने
 
thumb|बीटा वितरण के लिए हार्मोनिक मीन बैंगनी = एच ( एक्स), पीला = एच (1-एक्स), बड़े मूल्य अल्फा और बीटा सामने
 
 बाहरी कड़ियाँ 

 Harmonic Mean at MathWorld
 Averages, Arithmetic and Harmonic Means at cut-the-knot

श्रेणी:माध्य
वायुवेगमापी

200px|right|thumb|सन् १८४६ में विकसित अर्धगोलीय कप वाला वायुवेगमापी
वायुवेगमापी (anemometer) वायु का वेग नापने की एक युक्ति है। यह मैसम विज्ञान कार्यालयों में पाया जाने वाला आम उपकरण है। वायुवेगमापी का सबसे पहला ज्ञात वर्णन सन् १४५० के आसपास लिओन बटिस्टा अल्बर्टी (Leon Battista Alberti) द्वारा दिया गया था। 

 बाहरी कड़ियाँ 
 Website about different Anemometers
 Power Predictor Anemometer
 Description of the development and the construction of an ultrasonic anemometer
 Glossary Definition: Anemometer - AMS Glossary of Meteorology
 How an anemometer can be constructed DIY 
 Robinson Cup Anemometer - Armagh Observatory
 Animation Showing Sonic Principle of Operation (Time of Flight Theory) - Gill Instruments
 Collection of historical anemometer

श्रेणी:मौसमवैज्ञानिक उपकरण
श्रेणी:मापन
कुलोत्तुंग चोल प्रथम

कुलोत्तुंग चोल प्रथम (१०७०-११२२ ई.) दक्षिण भारत के चोल राज्य का प्रख्यात शासक था। यह वेंगी के चालुक्यनरेश राजराज नरेंद्र (१०१९-१०६१ ई०) का पुत्र था और इसका नाम राजेंद्र (द्वितीय) था। इसका विवाह चोलवंश की राजकुमारी मधुरांतका से हुआ था जो वीरराजेंद्र की भतीजी थी। यह वेंगी राज्य का वैध अधिकारी था किंतु पारिवारिक वैमनस्य के कारण वीरराजेंद्र ने राजेंद्र (द्वितीय) के चाचा विजयादित्य (सप्तम) को अधीनता स्वीकार करने की शर्त पर राज्य प्राप्त करने में सहायता की। इस प्रकार यह वेंगी का अपना पैत्रिक राज्य प्राप्त न कर सका। किंतु कुछ वर्षों बाद वीरराजेंद्र का उत्तराधिकारी और पुत्र अधिराजेंद्र एक जनविद्रोह में मारा गया तब चालुक्य राजेंद्र (द्वितीय) ने चोल राज्य को हथिया लिया और कुलोत्तुंग (प्रथम) के नाम से इसका शासक बना। तब इसने अपने पैतृक राज्य वेंगी से विजयादित्य (सप्तम) को निकाल बाहर किया और अपने पुत्रों को वहाँ का शासक बनाकर भेजा।

कुलोत्तुंग की गणना चोल के महान नरेशों में की जाती है। अभिलेखों और अनुश्रुतियों में उसका उल्लेख संगमतविर्त्त (कर-उन्मूलक) के रूप में हुआ है। उसके शासनकाल का अधिकांश भाग अद्भुत सफलता और समृद्धि का था। उसकी नीति थी अनावश्यक युद्ध न किया जाय और उनसे बचा जाए। परिणामस्वरूप श्रीलंका को छोड़कर चोल साम्राज्य के सारे प्रदेश १११५ ई. तक उसके अधीन बने रहे। उसे मुख्य रूप से वीरराजेंद्र के दामाद कल्याणी के चालुक्य नरेश विक्रमादित्य (षष्ठ) से निरंतर संघर्ष करना पड़ा। इसके कारण उसके अंतिम दिनों में चोल राज्य की स्थिति काफी दयनीय हो गई और वह तमिल देश और तेलुगु के कुछ भागों में ही सिमट कर रह गया।

 सन्दर्भ 

 
 

श्रेणी:११२० मृत्यु
श्रेणी:चोल शासक
श्रेणी:भारतीय शासक